Ritratt ta' MART PRODUCTION minn Pexels .td_uid_2_60a3b20044533_rand.td-a-rec-img{text-align:left}.td_uid_2_60a3b20044533_rand.td-a-rec-img img{margin:0 auto 0 0} Il-Ministru għall-Intern Byron Camilleri, ħabbar li l-pulizija se jkunu suġġetti għat-test tal-awrina sabiex jiġi stabbilit jekk għamlux użu minn xi sustanzi. Meta kien qed jitkellem fil-bidu tad-diskussjoni dwar l-abbozz ta' liġi li jemenda l-Att dwar il-Pulizija, Camilleri spjega li dan l-abbozz ta' liġi se jkompli jipprovdi aktar trasparenza lill-korp tal-pulizija. 5 uffiċjali tal-korpi dixxiplinati pożittivi għad-droga Camilleri qal li tul l-aħħar xhur saru għadd ta' riformi fil-korp fosthom kif jinħatar il-Kummissarju tal-Pulizija. "Jekk irridu korp iktar professjonali, jekk irridu li jkun hemm iktar serjetà, ma jistax ikollok persuni li jmorru x-xogħol u jkunu ħadu d-droga. Sal-lum ma kienx hemm testijiet li kienu obbligatorji," insista Camilleri. "Aħna bħala soċjetà nippretendu li persuni f'korp dixxiplinat iġibu ruħhom sew… jiġifieri fil-qasam tal-użu tal-alkoħol u l-użu ta' droga li hi projbita. "Allura b'dan il-mod qed naraw illi jkun hemm diterrent, li jkun suġġett għal dixxiplina immedjata," spjega Camilleri. .td_uid_3_60a3b2004499f_rand.td-a-rec-img{text-align:left}.td_uid_3_60a3b2004499f_rand.td-a-rec-img img{margin:0 auto 0 0}